Για την απλοποίηση της διαδικασίας επιλογής του σωστού καθίσματος αυτοκινήτου, έχουν τεθεί σε ισχύ κανονισμοί που εγγυώνται την εφαρμογή γενικών προτύπων ασφαλείας σε παγκόσμιο επίπεδο. - Στην Ευρώπη και στις περισσότερες χώρες του κόσμου, ισχύουν οι κανονισμοί R44/04 και R129 του ΟΗΕ σε ό,τι αφορά τα πρότυπα δοκιμών. Ο R44 κατηγοριοποιεί τα παιδικά συστήματα συγκράτησης (καθίσματα αυτοκινήτου) ανάλογα με το βάρος του παιδιού. Ωστόσο, δεν αναπτύσσονται όλα τα παιδιά με τον ίδιον τρόπο. Για παράδειγμα, μπορεί ένα παιδί να εμπίπτει στο εύρος βάρους ενός καθίσματος R44 αλλά το κεφάλι του να βγαίνει ήδη πάνω από το κάθισμα. - Τα παιδικά συστήματα συγκράτησης R129 κατηγοριοποιούνται ανάλογα με το ύψος του παιδιού, ενώ ορίζουν ταυτόχρονα και ένα όριο βάρους. Αυτό βοηθά τον γονέα να βεβαιωθεί ότι το εκάστοτε σύστημα συγκράτησης είναι κατάλληλο για το παιδί του, για μια συγκεκριμένη περίοδο ανάπτυξης. - Στόχος του R129 είναι να γίνει πιο εύκολη η εγκατάσταση των παιδικών συστημάτων συγκράτησης, να ενσωματωθούν οι δοκιμές πλευρικής σύγκρουσης ώστε να βελτιωθεί η ασφάλεια σε περίπτωση πλευρικής σύγκρουσης, και καταστεί υποχρεωτική η μεταφορά του παιδιού σε θέση με φορά προς τα πίσω τουλάχιστον μέχρι την ηλικία των 15 μηνών. - Ο κανονισμός i-Size ενισχύει επίσης τη συμβατότητα των παιδικών συστημάτων συγκράτησης με τις θέσεις των οχημάτων, μέσω τυποποιημένων προσαρτήσεων.